Fülelő (Transformers)

## Appearances

### Debut

G1, Transformers 3. - A hold sötétsége, Transformers: Prime, Transformers: Robots in Disguise, Transformers: Cyberverse, Transformers: Háború Kibertron bolygójáért trilógia, Transformers: EarthSpark

**Fülelő** a Transformers egyik szereplője. Első megjelenése a G1 képregény első részében volt. Másodlagos alakja egy kazettás rádiómagnó. Feladata új álcák létrehozása és a kommunikáció. Megatron leghűségesebb társa. Egyike a 8. legnépszerűbb Transformers szereplőnek.

## Története a képregényben

Fülelő a Bárkával együtt jött a Földre az elsők között. Első komolyabb feladata volt, hogy elfoglalta G. B. Blackrock oregoni repülőgép-összeszerelő üzemét. Észrevétlenül jutott be, mivel a parkolóban várakozó magnóvá átváltozott Fülelőt az egyik munkás bevitte a gyárba, kikerülve az összes védelmi berendezést és ellenőrzést. Miután itt átalakult, Lézercsőrrel rövid időn belül elfoglalta az üzemet, mely az álcák későbbi bázisa lett.

Következő feladata az volt, hogy a Szerkesztettek segítségével építsen egy adót, mellyel üzent a Kibertron bolygón maradt többi álcának, hogy a Föld nevű bolygón rekedtek.

Egyike azon kevés szereplőknek (ha nem az egyetlen), mely a teljes 80 részes képregényt túlélte, egyszer sem halt meg, született újjá vagy veszett el.

## Története a filmben

Először csak a Föld körül keringett műhold alakban és rákapcsolódott az Amerikai Katonai Műholdra. A harmadik részben leszállt a földre. Társa Lézercsőr, egy robotmadár. Ők ketten kötöttek szövetséget Dylan Goulddal és apjával. A chicagói csatában elfogja Űrdongót és épp készül megölni, amikor az álca anyahajó mögé zuhan. Űrdongó támadásba lendül és mellkasán keresztül kilövi Fülelő fejét.

## Transformers: Prime

A G1-hez és a Filmekhez képest néma, az arca egy monitor. Az álcák fülelője, mindent felhackkel, minden rendszerbe betör. Megatron leghűségesebb katonája. Az Álcák megalakulása előtt is parancsnok volt. Járműalakja egy pilóta nélküli repülőgép. A 3. évad végén az Árnyzónába kerül.

## Transformers: Robots in Disguise (televíziós sorozat, 2015)

A 2.évad 10.részében (Átjárók) egy földhíddal kiszabadul az Árnyzónából, és Bumblebee-t bedobja az Árnyzónába. De Bumblebee Fixit segítségével kiszabadul és Soundwave ismét az Árnyzónába kerül. A 4. évadban mini-conokat küld ki hogy megszerezzék az álca-vadász fegyvereket hogy kiszabaduljon az Árnyzónából. A 4. évad 22. részében (Járulékos kár) sikeresen kiszabadul az Árnyzónából, Steeljaw és bandája segítségével egy eszközt épít, hogy vissza tudja hívni Megatront. De Optimus és Bumblebee őt legyőzik.

## Képességei

 Fájl:Fülelő2.jpg
A G1 sorozatban egy kazettás rádiómagnóvá tudott átalakulni. A rádióhullámok teljes spektrumát tudja érzékelni és értelmezni. Emlékezete fotorealisztikus, mellkasában nagykapacitású mágneses adattároló rejtőzik, melyen rengeteg információt el tud tárolni. Mikor robottá változik, mérete és tömege is többszörösére nő.

A kazettás lejátszó ajtaja mind robot, mind magnó alakban nyitható. Itt kazetta formában rejtőzik hű társa, Lézercsőr is vagy más egyéb, kisméretű álcák (Romboló, Görgető, Tomboló, Féreg). Fegyverzetéhez tartozik a nagy hatósugarú célra összpontosító rádióhullámú szenzor, melyet a vállán visel és a lézerfegyvere. Fizikai ereje is figyelemreméltó, egyike a legerősebb álcáknak.

A Transformers: A bukottak bosszúja című mozifilmben robot alakban nem szerepel, másodlagos alakja egy műhold. Feladata itt is a kapcsolattartás és a kémkedés vagy a telefonok lehallgatása.

## További információk

* Sablon:Imdb név
* Fülelő (G1) - Transformers - Az Alakváltók. *hu.transformers.wikia.com*. Archived from the original on július 23, 2013. Retrieved on szeptember 21, 2010.

## Források

1. ↑ The Top 8 Transformers Figures Of All Time!. Archived from the original on december 17, 2012. Retrieved on augusztus 8, 2016.